Pilar Primo de Rivera (*segunda pola dereita*), participando nunha reunión na Alemaña nazi (1941).
A **Sección Femenina** fai referencia á institución creada en 1934, durante a Segunda república española, e que acadaría unha gran relevancia coa transformación do Estado Español nun réxime ditatorial de corte fascista. En xullo de 1936, tiña unhas 2.500 afiliadas e cara ao final do franquismo, en 1973, contaba con 279 697 militantes.

Orixe
-----

Era a rama feminina de Falange Española, que foi dirixida dende a súa constitución por Pilar Primo de Rivera, filla do ditador Miguel Primo de Rivera e irmá de José Antonio Primo de Rivera, fundador da Falange. Compartía tanto os ideais coma a estética con este partido de corte fascista. As figuras de Isabel a Católica e Tareixa de Ávila foron os símbolos escollidos en representación da institución.

A principal dirixente de Galicia foi María Victoria Eiroa.

Características
---------------

Tiña como finalidade a beneficencia social, destinada principalmente, aínda que non unicamente, á muller. Estaba organizada en diferentes rexidurias repartidas polo país. Dentro do seu labor social destaca: a atención médica, coidado de anciáns, garderías, centros para discapacitados tanto físicos como mentais... a reconstrución do patrimonio histórico como o Castelo de La Mota; formación de caravanas para asistir ás zonas rurais...

A súa patroa era Tareixa de Ávila motivo polo cal a revista da sección feminina chamouse *Teresa*.

Ao igual que o Auxilio Social e a Igrexa Católica, a Sección Femenina tamén xogou un papel fundamental na reeducación e formación cristiá de nenos e mulleres, poñendo de relevo os valores patrióticos e cristiáns, e avogando polo sometemento da muller á figura do home, como quedou indicado por Pilar Primo de Rivera no V Consello Nacional celebrado en Barcelona en 1941:

> 
> 
> As Seccións Femininas respecto aos seus xefes, teñen que ter unha actitude de obediencia e subordinación absoluta. Como é sempre o papel da muller na vida, de submisión ao home.
> 
>

Notas
-----

1. ↑  Morant i Ariñó (2015), p. 42.
2. ↑  Morant i Ariñó (2015), p. 45.
3. ↑  Payne (1999), p. 459.
4. ↑  Preston (2003).

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Sección Femenina Modificar a ligazón no Wikidata*** |

### Bibliografía

* Morant i Ariñó, Toni (2015). Národní pedagogické muzeum a knihovna J. A. Komenského, ed. "Die Frauenabteilung der spanischen Falange und die europäischen Faschismen, 1933-1945" (PDF). *Historia Scholastica* (en alemán) (Praga) (1): 42–56. ISSN 2336-680X.
* Payne, Stanley G. (1999). *Fascism in Spain, 1923–1977* (en inglés). Madison: University of Wisconsin Press. ISBN 0-299-16560-4.
* Preston, Paul (2003). "Pilar Primo de Rivera. El fascismo y los arreglos florales". *Las tres Españas del 36* (en castelán). Barcelona: Debolsillo. ISBN 9788497930611.

### Outros artigos

* Falange Española

|  |  |
| --- | --- |
| Control de autoridades | 
* Wd: Q2121301
* WorldCat
* VIAF: 140773032
* ARAE: seccion-femenina-1934-1977
* BAV: ADV10131990
* BIBSYS: 90151834
* BNE: XX93036
* BNF: 16182837v
* CANTIC: a10242557
* CiNii: DA07821027
* GND: 16158611-9
* LCCN: n84175010
* SUDOC: 113391293

 |